Vyhodnotenie účasti delegácie SR na mimoriadnom zasadnutí Valného zhromaždenia OSN Habitat Istanbul+5
k celkovému prehľadu a vyhodnoteniu implementácie Agendy Habitat
6.-8.6.2001 v New Yorku

Vyhodnotenie pripomienok z medzirezortného pripomienkového konania

p.č.	Názov organizácie
List č. dátum	Pripomienka	Stanovisko predkladateľa	
1.	Ministerstvo pôdohospodárstva SR
Č.2829/2001-100
9.10.2001	Doporučujú rozvinúť poznatky z osobitného zasadnutia aj formou národnej diskusie odborníkov zameraných na rozvoj v oblasti bývania a	Akceptované.	
		širšie medializovať a zverejniť výsledky ako aj opatrenia na rozpracovanie záväzkov Agendy Habitat na národné podmienky.	Akceptované.	
2.	Ministerstvo zahraničných vecí SR
Č.210.338/01-KAŠT1, 9.10.2001	Bez pripomienok.		
3.	Ministerstvo obrany SR
Č.SeŠT-8000
10.10.2001	Bez pripomienok.		
4.	Ministerstvo práce, sociálnych vecí a rodiny SR
Č.669/011-I/10(138)	Bez pripomienok.		
5.	Ministerstvo vnútra SR
Č.KM-3552/2001
9.10.2001	Upozorňujú na schválenie zákona o prechode pôsobností z orgánov štátnej správy na obce a vyššie územné celky v NR SR dňa 20. 9. 2001 a zákona, ktorým sa mení a dopĺňa zákon SNR č. 369/1990 Zb. o obecnom zriadení v znení neskorších predpisov a menia a dopĺňajú sa ďalšie zákony v NR SR dňa 2.10. 2001.	Akceptované.	
		Zároveň považujú za potrebné uviesť, že zákon o samospráve vyšších územných celkov (zákon o samosprávnych krajoch) a zákon o voľbách do orgánov samosprávnych krajov a o doplnení Občianskeho súdneho poriadku boli schválené 4.7.2001. v súčasnosti sa pripravuje návrh zákona o organizácii miestnej štátnej správy. Zákon o územnom a správnom členení sa zatiaľ nepredpokladá spracovať, pretože niektoré jeho časti boli už riešené v zákone o samospráve vyšších územných celkov a v zákone, ktorým sa mení a dopĺňa zákon SNR č. 369/1990 Zb. o obecnom zriadení v znení neskorších predpisov a menia a dopĺňajú sa ďalšie zákony.	Akceptované.	
6.	Ministerstvo dopravy, pôšt a telekomunikácií SR, č.325/300-2001 z 9.10.2001	Bez pripomienok. 
V prílohe posielajú podklady k realizácii Národného akčného plánu (opatrenia IV.3).	
Akceptované.	
7.	Ministerstvo kultúry SR
Č.MK-4791/2001-200 z 8.10.2001	Ministerstvo kultúry navrhuje dopracovať opatrenia Národného akčného plánu rozvoja osídlenia a bývania v bode IV.1 doplniť „a historických častí miest a obcí“, v bode IV.4 doplniť „so zohľadnením špecifík historického bytového fondu“, v bode V.3 doplniť „a obnovy historického bytového fondu“.
Zároveň odporúčajú, aby každá z úloh primerane zohľadňovala požiadavky na záchranu a obnovu historického bytového fondu.	Akceptované ako návrh na aktualizáciu opatrení. Opatrenia boli navrhnuté a prijaté vládou SR v r.1996. 	
8.	Ministerstvo výstavby a regionálneho rozvoja SR
268/500-2001 z 11.10.2001	Bez zásadných pripomienok.
Odporúčajú preformulovať plnenie úlohy č.I/7 na strane 4 Správy o priebehu a výsledkoch MZVZ OSN Habitat Istanbul+5.	
Akceptované.	
9.	Ministerstvo hospodárstva SR
Č.829/2001-070 10.10.2001	K Návrhu uznesenia, bod B odporúčajú záväzky prijaté v rámci globálneho a národného akčného plánu Agendy Habitat k rozvoju osídlenia a bývania konkretizovať, doplniť nositeľa zodpovednosti a harmonogram plnenia.	Záväzky boli prijaté v roku 1996 vládou SR a konferenciou Habitat II. MZVZ OSN ich iba potvrdilo a vyhodnotilo ich plnenie. Ich konkretizáciou v SR bol práve Národný akčný plán.	
		K Návrhu uznesenia, bod C odporúčajú definovať nové opatrenia Akčného plánu. V prípade, že ide o plnenie už prijatých opatrení, považujú za irelevantné ich opätovné schvaľovanie.	Akceptované. MZVZ OSN znovu potvrdilo záväzky Agendy Habitat prijaté v roku 1996 na konferencii Habitat II.	
10.	Ministerstvo školstva SR
Č.282/2001-ŠT z 9.10.2001	Bez pripomienok.		
11.	Ministerstvo financií SR
Č.5044/2001-ŠT.P.z 10.10.2001	V bode III.1 žiadajú zmeniť gestorstvo úlohy z MF SR na MŽP SR nakoľko MŽP SR musí najskôr dopracovať princípy tvorby životného a sídelného prostredia a MF SR až následne po ich predložení zapracuje tieto princípy do daňovej sústavy.	Sčasti akceptované. MŽP SR nemôže vytvoriť daňovú sústavu pre samosprávne orgány, aby mohli aktívne ovplyvňovať tvorbu životného a sídelného prostredia. Bude však aj naďalej spolupracovať na tejto úlohe s MF SR.	
12.	Ministerstvo zdravotníctva SR
Č.ŠT/159/2001 z 10.10.2001	Bez pripomienok.		
13.	Ministerstvo spravodlivosti SR
Č.4643/01-40
8.10.2001	Bez pripomienok.		
14.	Úrad geodézie, kartografie a katastra SR
Č.KO-3310/2001 z 10.10.2001	Odporúčajú v správe na strane 5 bod 7 doterajší text nahradiť textom: „Budovanie efektívnej registrácie vlastníctva pozemkov umožňujúcej poskytovanie informácií o pozemkoch a prijatie právnych noriem na podporu pozemkových trhov.“	Akceptujeme ako odporúčanie na následnú aktualizáciu opatrení Národného akčného plánu.	
		V prílohe č.2 na strane 2 v šiestom odrazníku zdola upresniť formuláciu textu, nakoľko nie je zrejmé, čo by mal navrhovaný právny rámec pre pozemky riešiť v oblasti vlastníckych práv, správy pozemkov, bývania a rozvoja bytového trhu.	Akceptované.	
15.	Štatistický úrad SR, K č. 216/ŠT/2001 z 8.10.2001	K bodu VI.3 uvádzajú, že Štatistický úrad SR v rámci harmonizácie štatistického systému môže garantovať len tie úlohy, ktoré sú súčasťou európskeho štatistického systému. Nakoľko požadované údaje majú väčšinou technický charakter, mali by byť zisťované vecne príslušným rezortom. Preto žiadajú presun tejto úlohy na Ministerstvo výstavby a regionálneho rozvoja SR. Štatistický úrad SR nemá kapacity ani finančné prostriedky na realizáciu nových zisťovaní a môže zabezpečiť len tie údaje, ktoré má zahrnuté v Programe štatistických zisťovaní.	Po dohode so ŠÚ SR bolo akceptované rozšírené znenie zodpovednosti za úlohu na všetky rezorty, ktoré v rámci svojej činnosti niektoré z údajov sledujú, menovite MVRR SR, MF SR, MPSVR SR, MŽP SR, MV SR a ŠÚ SR.